cyanic-selkie/wikianc huggingface dataset:
Drakensbergsuikerbos
Die Drakensbergsuikerbos (Protea dracomontana) is 'n blomdraende struik wat aan die bekende Protea genus behoort. Die plant kom in die Oos-Kaap, Lesotho, KwaZulu-Natal en die eskarp van die Vrystaat asook Zimbabwe voor. Die struik word tot 1.5 m hoog en blom hoofsaaklik van Januarie tot Maart.
Die plant spruit weer uit na 'n brand. Die saad word vrygelaat nege tot twaalf maande nadat die blomme gevorm is en word deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op alpynse grasvelde op hoogtes van 1 600 m tot 2 600 m.
In Engels staan dit as die Drakensberg sugarbush bekend.
Nomadland (rolprent)
Nomadland is 'n Amerikaanse dramafilm uit 2020 wat geskryf en geregisseur is deur Chloé Zhao. Die film is geïnspireer deur die gelyknamige nie-fiksieboek van die skryfster Jessica Bruder. Die hoofrolle word vertolk deur Frances McDormand en David Strathairn.
Nomadland is tydens die Venesiaanse Rolprentfees van 2020 bekroon met die Goue Leeu, die prys vir die beste film.
Verhaal
Wanneer 'n middeljarige vrou deur die finansiële krisis van 2007–2008 (Groot Resessie) haar loopbaan en besittings verloor, besluit sy om soos 'n hedendaagse nomade met 'n minibus deur die Westelike Verenigde State te reis.
Vervaardiging
In 2017 het die skryfster Jessica Bruder die boek getiteld Nomadland: Surviving America in the Twenty-First Century vrygestel. Dit is nie-fiksie werk wat die uitwerking van die kredietkrisis van 2007-2008 op Amerikaanse werkers beskryf, en hoe hulle daardeur gedwing is om as hedendaagse nomade en werksoekers rond te swerf. Die regte op die boek is in 2017 aan die aktrise Frances McDormand en die vervaardiger Peter Spears verkoop.
Chloé Zhao is in 2018 aangestel om 'n draaiboek te skryf en die filmprojek te regisseur. McDormand het Zhao gehuur nadat sy haar film The Rider uit 2017 gesien het. In Februarie 2019 is aangekondig dat Searchlight Pictures die projek sou versprei en dat David Strathairn 'n rol sou vertolk. Soos in die eerste twee films van Zhao, is die res van die rolverdeling aangevul deur nie-professionele akteurs. Die skiet van die film het vier maande geduur en in sewe deelstate plaasgevind. Die verfilming is gedoen in o.a. die Black Rock-woestyn in Nevada, die badlands van Suid-Dakota, en die beetlande van Nebraska.
Vrystelling
Die rolprent het op 11 September 2020 sy buiging gemaak tydens die Venesiaanse Rolprentfees en Internasionale Rolprentfees van Toronto (TIFF). Op 4 Desember 2020 is die rolprent in 'n geselekteerde aantal Amerikaanse bioskope gewys. In Europa sal die rolprent op 30 April 2021 vrygestel word via die stromingsdiens Disney+.
Violet Benson
Violet Benson (gebore 15 November 1988) is 'n Amerikaanse aktrise.
Guy Potter
Guy Potter (gebore 25 April 1992) is 'n Engelse akteur en vervaardiger. Hy is bekend vir sy rolle in die rolprente Mission: Impossible - Rogue Nation (2015), Ready Player One (2018), en Together As None, en in die televisiereeks Endeavour (2012).
Helmut Dantine
Helmut Dantine (7 Oktober 1917 – 2 Mei 1982) was 'n Amerikaanse akteur, vervaardiger, en regisseur. Hy was bekend vir sy rolle in die rolprente Northern Pursuit (1943), Hotel Berlin (1945), War and Peace (1956), en The Story of Mankind (1957).
Josef Swickard
Josef Swickard (26 Junie 1866 – 29 Februarie 1940) was 'n Amerikaanse akteur. Hy was bekend vir sy rolle in die rolprente The Four Horsemen of the Apocalypse (1921), The Golden Stallion (1927), The Lost City (1935), en You Can't Take It with You (1938).
Callyspongia hispidoconulosa
Callyspongia hispidoconulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1984 deur Desqueyroux-Faúndez.
Linda Park
Linda Park (gebore 9 Julie 1978) is 'n Amerikaanse aktrise en vervaardiger. Sy is bekend vir haar rolle in die rolprente Jurassic Park III (2001), Spectres (2004), en Infestation (2009), en in die televisiereeks Star Trek: Enterprise (2001).
Tiofeen
'n Manier om dit te vervaardig is om van 'n 1,4-butadial uit te gaan, met :
Tiofeen word as oplosmiddel gebruik en het eienskappe wat aan benseen s'n verwant is. Dit word egter meer as tussenproduk vir die vervaardiging van kleur- en geurstowwe en geneesmiddels gebruik. Tiofeen kan ook as monomeer in kondensasie-kopolimere gebruik word.
Geskiedenis
Tiofeen is in 1882 deur Victor Meyer in Zürich (Switserland) as 'n onsuiwerheid in benseen ontdek. Claisen het tien jaar vroeër gevind dat benseen uit koolteer 'n pers kleur gee met swawelsuur en fenielglioksielsuur. Hy het geglo dat dit kenmerkend vir benseen was, maar Meyer het in 'n klasdemonstrasie uitgevind dat dit nie met suiwer benseen werk nie. Hy het daarna groot hoeveelhede (ongeveer tien liter) benseen met swawelsuur behandel en uiteindelik 'n milliliter tiofeen verkry. Daarna is dit met 250 liter benseen en 25 liter swawelsuur herhaal.
Een van die eerste reaksieprodukte van die nuwe verbinding was 'n brominasieproduk:
Masaru Uchiyama
Masaru Uchiyama (内山 勝) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Wildedadelboom
Die wildedadelboom (Phoenix reclinata) is 'n boom wat voorkom langs die kus en aan rivieroewers in oop, laagliggende grasvelde vanaf Gqeberha, deur KwaZulu-Natal tot in Mpumalanga en Limpopo. Die vrugte van 1.5 cm is helder-oranje. Hulle is dun, vlesig en eetbaar en soet wanneer hulle ryp is maar is nie so smaaklik as die van die kommersiële dadelpalm (Phoenix dactylifera) nie.
In Afrika kom die boom voor in: Angola, Benin, Botswana, Burkina Faso, Burundi, Comore-eilande, Demokratiese Republiek die Kongo, Djiboeti, Eswatini, Eritrea, Ethiopië, Gaboen, Gambië, Ghana, Guinee, Guinee-Bissau, Ivoorkus, Jemen, Kameroen, Kenia, Liberië, Madagaskar, Malawi, Mosambiek, Namibië, Nigerië, Republiek die Kongo, Rwanda, Saoedi-Arabië, Senegal, Sentraal-Afrikaanse Republiek, Sierra Leone, Somalië, Soedan, Tanzanië, Togo, Uganda, Zambië en Zimbabwe.
Die boom se FSA-nommer is 22
Washington's Birthday
Geskiedenis
Onder die naam Washington's Birthday is die federale openbare vakansiedag in 1880 deur die Amerikaanse Kongres ingevoer en aanvanklik in regeringskantore in die District of Columbia gevier. Vyf jaar later is dit landswyd in alle federale kantore waargeneem.
Die vakansiedag was die eerste op federale vlak waarmee 'n Amerikaanse burger vereer is en is op president George Washington se verjaardag (22 Februarie) gevier. Op 1 Januarie 1971 is die federale vakansiedag volgens die Uniform Monday Holiday Act na die derde Maandag in Februarie verskuif. Sodoende val dit op 'n datum tussen 15 en 21 Februarie, en sy naam het misleidend geword aangesien dit nooit meer op Washington se werklike verjaardag 22 Februarie sal val nie.
'n Wetsontwerp vir die Uniform Holidays Bill van 1968 het voorsiening vir 'n naamwysiging gemaak - die vakansiedag sou voortaan as Presidents' Day bekend gestaan het om die verjaardae van sowel George Washington asook Abraham Lincoln te vier. Die voorstel is egter op komiteevlak verwerp. Die wet, wat uiteindelik goedkeur en op 28 Junie 1968 in werking gestel is, het die naam Washington's Birthday behou.
Denée Benton
Denée Benton (gebore 31 Desember 1992) is 'n Amerikaanse aktrise. Sy is bekend vir haar rolle in die rolprente Mother's Milk (2018) en Agnes, en in die televisiereeks UnREAL (2015).
Callyspongia hospitalis
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1915 deur Stephens.
Will Poulter
Will Poulter (gebore 28 Januarie 1993) is 'n Engelse akteur, skrywer, en vervaardiger. Hy is bekend vir sy rolle in die rolprente Son of Rambow (2007), We're the Millers (2013), The Maze Runner (2014), en Detroit (2017).
Fluitjiesriet
Fluitjiesriet (Phragmites australis) is 'n plant wat aan die hele kuslyn en ook in die binneland van Suid-Afrika voorkom. Dit is inheems aan Suid-Afrika en kom in al die provinsies voor. Op die SANBI-rooilys word dit as 'veilig' (LC) gelys.
Dit groei in riviermondings, soutmoerasse en moerasland. Die plant is houtagtig met 'n hol stam en het lang, plat blare soos lanse. Die blomme is gerangskik in taankleurige are met klossies syagtige hare. Die blomme word tussen Desember en Junie gedra. Die plant versprei deur ondergrondse stingels; die polle kan ook verdeel word.
Die spesie kom wydverspreid oor die wêreld voor, behalwe byvoorbeeld in die Amasonebekken. In Noord-Amerika kom oorspronklik die subspesie P. a. americanus voor wat net as enkele plant tussen ander plante groei. Die Europese subspesie P. a. australis wat ook aan Suid-Afrika inheems is, is daar in die vroeë 1800's ingevoer. Dit vorm geslote rietbeddings, domineer die hele gebied en verdring inheemse plante. Hierdie subspesie word daarom as indringerplant bestry.
Die plant is meerjarig, kan 3,6 m hoog word en groei vinnig. Die blomme is tweeslagtig en word deur die wind bestuif. Die plant is eetbaar vir mense. Die wortelstokke kan soos aartappel gekook word, maar hulle is soet en kan tot 5% suiker bevat. Die jong skeute is die lekkerste. In Rusland word fluitjiesriet geoes en tot setmeel verwerk.
Rusmassa
Rusmassa (m_0\,) is die massa van ’n deeltjie in ’n rustoestand. Rusenergie is die energie-inhoud daarvan in rus, en dié is volgens die massa-energieverband E = mc2 direk verwant aan die rusmassa. In die spesiale relatiwiteitsteorie is hierdie rusmassa gelyk aan die invariante massa van ’n deeltjie.
Relativistiese massa
In die spesiale relatiwiteitsteorie kan ’n mens ’n snelheidsafhanklike massa definieer, waarby die momentele waarde van die massa afhanklik is van die snelheid; daar is dan ’n massatoename as die snelheid toeneem. Hierdie snelheidsafhanklike massa word die relativistiese massa genoem. Die effek is net merk- of meetbaar wanneer die deeltjie naby genoeg aan die ligsnelheid kom. Daar is al hoe meer energie nodig om die deeltjie te versnel namate dit die ligsnelheid nader.
Ray Danton
Ray Danton (19 September 1931 – 11 Februarie 1992) was 'n Amerikaanse akteur, regisseur, en vervaardiger. Hy was bekend vir sy rolle in die rolprente I'll Cry Tomorrow (1955), The Rise and Fall of Legs Diamond (1960), en The Longest Day (1962), en in die televisiereeks Vietnam War Story (1987).
Allen Swift
Allen Swift (16 Januarie 1924 – 18 April 2010) was 'n Amerikaanse akteur en skrywer. Hy was bekend vir sy rolle in die rolprente Mad Monster Party? (1967) en Checking Out (2005), en in die televisiereekse Diver Dan (1961) en Underdog (1964).
Rusmassa
Relativistiese massa
Die massa mv by ’n gegewe snelheid v kan gedefinieer word deur die massa-energieverband toe te pas op die totale energie van die bewegende stelsel (rusenergie plus kinetiese energie): waarmee by ’n rusmassa m0 die relativistiese massa gelyk word aan:
Susan Park
Susan Park (gebore 24 Februarie 1983) is 'n Amerikaanse aktrise. Sy is bekend vir haar rolle in die rolprent Ghostbusters: Answer the Call (2016) en in die televisiereekse Fargo (2014), Fresh Off the Boat (2015), en Vice Principals (2016).
Rusmassa
Relativistiese massa
waarby die volgende geld:
Om die ligsnelheid te bereik is dan ’n oneindige hoeveelheid energie nodig, wat beteken ’n deeltjie met massa sal nooit die ligsnelheid kan bereik nie. Fotone het geen rusmassa nie en beweeg in ’n vakuum teen die ligsnelheid. Die relativistiese massa kan dan nie bepaal word uit die direkte formule daarvoor nie, maar wel deur gebruik te maak van die fundamentele definisie en die uitdrukking vir die energie van ’n foton: met ν (nu) die frekwensie en h die konstante van Planck, dus
’n Ander manier om daarna te kyk is dat elke massalose deeltjie teen die ligsnelheid moet beweeg om ’n sekere energie te kan hê en dus te bestaan.
’n Beter manier om die relatiwiteitsteorie te beskryf is deur te sê die massa is konstant (en gelyk aan die rusmassa), maar die impuls van ’n deeltjie is gelyk aan \gamma mv\, in plaas van mv\,. Albei maniere gee vanuit ’n wiskundige oogpunt presies dieselfde meetbare resultate. In die praktyk word egter voorkeur gegee aan ’n beskrywing met konstante massa.
San Diego
San Diego (Engels: [ˌsændiːˈeɪgoʊ]) is 'n hawestad in die suide van die deelstaat Kalifornië (Verenigde State), 119 myl suid van Los Angeles digby die grens met Meksiko geleë, met sowat 1,3 miljoen inwoners (2010). Dit is die administratiewe hoofstad van San Diego County. San Diego is die tweede grootste stad in Kalifornië ná Los Angeles en die sewende grootste in die Verenigde State.
Taraxacum officinale
Die perdeblom (Taraxacum officinale) is 'n spesie uit die komposietefamilie Asteraceae. In hierdie familie is die blommetjies baie gereduseer en staan dig op mekaar in blomhofies. In perdeblomme is die blomhofies geel en hulle kan 'n hele veld geel kleur. Perdeblomme is uitheems aan Suid-Afrika. Hulle stam oorspronklik uit Europa en Asië maar deur die mens het hulle oor die hele wêreld verspreid geraak. In tuine is dit 'n bekende onkruid.
Gamkapoortdam
Die Gamkapoortdam is in die Gamkarivier in die Karoo.
Taraxacum officinale
Die blare vorm 'n roset en indien hulle gekneus word vloei daar 'n wit, melkagtige sap wat bruin vlekke veroorsaak. Die plant het 'n penwortel wat desimeters diep kan groei. Indien dit afbreek kan dit nuwe rosette veroorsaak. Die voortplanting verloop dikwels sonder bevrugting, deur apomiksie. Dit veroorsaak groepe plante wat min verskil in genetiese en morfologiese eienskappe en wat mikrospesies genoem word. Net in Nederland is daar reeds 250 van hierdie mikrospesies aangetref.
Die vrug is eintlik 'n nootjie en dit word met sy vrugpluis deur die wind verspreid.
San Diego
San Diego staan bekend vir sy gematigde klimaat en talle strande. Die stad se ontspanne leefstyl en strandkultuur, met duisende sonbaaiers en sportgeesdriftiges wat hul gebruinde en goed-geoefende liggame langs die Stille Oseaan-sandstrande vertoon, het aan San Diego die bynaam Sandy Ego besorg.
Gamkapoortdam
Ligging
Die dam lê afgeleë Dit kan bereik word via die Bosluiskloofpas wat na oos wegdraai aan die noordekant van die Seweweekspoort. Hierdie pad was voor die bou van die dam die roete tussen Laingsburg en Prins Albert, maar die damwater het hierdie roete versper. Die dam lê tussen die Gamka-natuurreservaat, Towerkop-natuurreservaat, Groot Swartberg-natuurreservaat en Die Hel-natuurreservaat. Die wal is by 33° 16′ 56,2″ suid en 21° 39′ 45,9″ oos, dit is 2 km suid van die aansluiting van die Dwykarivier by die Gamka, en waar die Gamka deur die Swartberge gaan. Net voor die dam sluit twee klein riviere, die Elandskloofrivier en die Kerksrivier by die Gamka aan en loop ook water uit die Bosluiskloof in die dam.
San Diego
Sedert die tyd van die Tweede Wêreldoorlog huisves San Diego 'n groot aantal instellings van die Amerikaanse Vloot soos militêre hawens, en basisse van die Amerikaanse Marinierskorps en die Amerikaanse Kuswag. Die stad is die tuishawe van die grootste militêre vloot ter wêreld, met onder meer slagskepe en vliegdekskepe soos die USS Nimitz en die USS Ronald Reagan. 'n Aantal vlootskepe is ter ere van die stad USS San Diego genoem.
Taraxacum officinale
Stowwe
Die melksap bevat proteïen, hars en taraksien.
San Diego
Die snelste groeiende moderne bedryf is biotegnologie. Qualcomm, 'n wêreldleier op die gebied van selfoontegnologie, het sy hoofkwartier in San Diego.
Taraxacum officinale
Molslaai
Perdeblomme is eetbaar vir die mens. Die jong blare is minder bitter as volwasse blare. Indien die plant met grond bedek word, soos dit in 'n molshoop kan gebeur, groei die blare sonder om groen te word en dit is die minste bitter van smaak. Hierdie weergawe word molslaai genoem. Molslaai met framboos-Vinaigrette is 'n heerlike lentekos.
Die blomme is ook eetbaar tot dit saad vorm.
San Diego
Geografie en klimaat
San Diego se subtropiese klimaat word dikwels "perfek" genoem. Die gemiddelde jaarlikse temperatuur is 21°C, die gemiddelde reënval per maand is slegs 24 mm. Die winters is baie matig met 'n gemiddelde temperatuur van 14°C.
Ekonomie
Naas die Amerikaanse Leër en Vloot is die telekommunkasie- en biotegnologiese bedrywe die belangrikste werkverskaffers.
Clamator
Clamator is 'n genus van voëls in die familie van koekoeke (Cuculidae). Die genus omvat vier spesies.
Sigma APO 120-400mm lens
Die Sigma APO 120-400mm F4.5-5.6 DG OS HSM lens is 'n super-telefotolens wat deur Sigma Corporation vervaardig word. Dit bevat drie SLD (Spesiale Lae Verstrooiing)-glaselemente om regstelling vir chromatiese afwyking te bewerkstellig. Dit is gerig op gevorderde verbruikers.
TSV 1860 Rosenheim
TSV 1860 Rosenheim  is 'n sportklub uit Rosenheim in die deelstaat Beiere in Duitsland. Behalwe sokker, het die klub ook onder meer afdelings vir basketbal, gimnastiek, atletiek, swem, tennis en driekamp.
Die klub het sy oorsprong uit 'n groep jong mans wat gimnastiek beoefen het in die binnehof van Weinwirt Fortner, destyds ’n gewilde wynkroeg in Rosenheim. Op 20 Oktober 1860 het hulle 'n sport- en gemeenskapsbrandweerklub gestig genaamd Freiwillige Turnerfeuerwehr Rosenheim. In 1873 het die twee afdelings in onafhanklike klubs verdeel en het die gimnastiekklub die naam Turnverein Rosenheim aangeneem. 'n Sokkerafdeling is in 1919 op die been gebring en in 1924 het die sokkerafdeling onafhanklik geword as Spiel und Sportvereinigung Rosenheim. In 1933 het die klub egter weer saamgesmelt met die moederklub, Turnverein Rosenheim. 'n Nuwe sportsentrum is gebou en ingewy met 'n wedstryd teen TSV 1860 München. Die wedstryd is verrassend met 4-3 deur Rosenheim gewen voor meer as 3 000 toeskouers.
Die Tweede Wêreldoorlog het die klub duur te staan gekom, met meer as 60 lede wat in veldslae omgekom het. Verder is die sportkompleks, insluitend die klubhuise en tennisbane, deur 'n lugaanval in 1944 vernietig. In 1945 is die klub boonop deur die Geallieerdes ontbind. Alle sportklubs in Rosenheim is toe in 1945 in een vereniging genaamd ASV Rosenheim saamgesnoer. Die oorspronklike klub is eers in 1950 weer herstig as TSV 1860 Rosenheim.
Die klub het die hoofrondte van die DFB-Pokal in die 1999/00-seisoen gehaal, waar daar in die eerste rondte met 1-2 teen FC St. Pauli vasgeval is.
Olifantmuseum
Die Letaba Olifantmuseum, ook bekend as die Letaba Olifantsaal, is 'n museum in die Letabaruskamp van die Nasionale Krugerwildtuin van Suid-Afrika. Die museum se grootste trekpleister is die skedels en ivoortande van die Manjifieke Sewe Olifante wat voorheen in die Krugerwildtuin geleef het.
Die museum dek verskillende onderwerpe rakende olifante: evolusie, gewoontes, ekologie en navorsing. Die museum is sewe dae per week oop vir die publiek en toegang is gratis.
Shinobu Ikeda
Shinobu Ikeda (池田 司信) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Jan Brand
Lewensgeskiedenis
Hy was die seun van Sir Christoffel Brand (1797–1875), speaker van die wetgewende vergadering van die Kaapkolonie, en Catharina Frederica Küchler.
Hy is in Kaapstad gebore in die dae toe lord Charles Somerset nog goewerneur was.
Hy het aan die Suid-Afrikaanse Kollege in Kaapstad studeer en het daarna (1845) sy studies aan die Universiteit van Leiden in Nederland voortgesit. Daarna is hy na Engeland en het in 1849 in Inner Temple 'n advokaat geword.
Jan het in 1851 met Johanna Sibella Zastron getrou. Sy was die dogter van die Akteregistrateur in Kaapstad. Die egpaar het 8 seuns en 3 dogters gehad.
Na sy terugkeer na Suid-Afrika het Brand hom in Kaapstad gevestig waar hy as advokaat in die Hooggeregshof van die Kaap die Goeie Hoop gepraktiseer het tot in 1863.
In 1858 is Brand by die Suid-Afrikaanse Kollege aangestel as professor in die regte. Vanweë sy simpatie met die republikeinse ideale van die burgers van die Oranje-Vrystaat, het hy daarheen geëmigreer. In 1863 is hy tot staatspresident van die Oranje-Vrystaat verkies en daarna weer vir opeenvolgende vyf-jaartermyne in 1869, 1874, 1879 en 1884. In 1864 het hy druk deur die Basoeto's op die grens onderdruk en na mislukte pogings om Moshoeshoe, die Basoeto-hoofman, te oorreed om sy mense binne sy grense te hou, het Brand die wapens teen Moshoeshoe in 1865 opgeneem. Die eerste oorlog is beëindig met die Verdrag van Thaba Bosigo wat op 3 April 1866 onderteken is; 'n tweede oorlog, wat beëindig is met die Verdrag van Aliwal-Noord, het op 12 Februarie 1869 geëindig. In 1871 het Brand Britse anneksasie van die dorp Kimberley onsuksesvol teengestaan.
In 1871 is Brand deur 'n groot groep mense gevra om die president van die Zuid-Afrikaansche Republiek (Transvaal) te word en sodoende die twee Boererepublieke te verenig. Aangesien die projek vyandig teenoor Groot-Brittanje was, het hy besluit om dit nie te doen nie en het hy op dié manier sy beleid van neutraliteit teenoor Engeland gehandhaaf. In 1882 is hy vir sy moeite in hierdie opsig beloon en die Orde van Sint-Michaël en Sint-George (GCMG) is aan hom toegeken.
Jan Brand was 'n diep gelowige mens en was in sy openbare en private lewe onberispelik. Hy was besonder gewild onder die burgers van die Oranje-Vrystaat. Brand se uitdrukking "alles zal recht komen als elkeen zijn plicht doet" is in Afrikaans opgeneem as 'n idioom. Ná sy dood is 'n standbeeld in Bloemfontein opgerig met geld wat van die publiek gekom het. Hy was ook bekend as die " Vader des Volks". Die hoofstraat in Bloemfontein se middestad is tot sy eer "President Brandstraat" genoem.
Parti Québécois
Die Parti Québécois is 'n politieke party in die Franstalige Kanadese provinsie Quebec, wat na die onafhanklikheid van die provinsie streef en tans 'n opposisieparty in die Nasionale Vergadering van Quebec. Die party is op provinsiale vlak aktief, terwyl die party Bloc Québécois die nasionale belange van die Quebecane behartig.
Die Parti Québécois (PQ) strewe na soewereiniteit en is ‘n sosiaal-demokratiese provinsiale politieke party in Quebec, Kanada. Die PQ bepleit nasionale soewereiniteit vir Quebec wat die onafhanklikheid van die provinsie Quebec van Kanada insluit en 'n soewereine staat tot stand bring. Die PQ het ook die moontlikheid bevorder om 'n los politieke en ekonomiese soewereiniteitsvereniging tussen Quebec en Kanada te handhaaf. Die party het tradisioneel steun van die arbeidersbeweging, maar anders as die meeste ander sosiaal-demokratiese partye is sy bande met georganiseerde arbeid informeel. Lede en ondersteuners van die PQ het die bynaam péquistes; 'n Franse woord afgelei van die uitspraak van die party se voorletters in Quebec-Frans.
Die party is 'n medelid van die Conférence permanente des partis politiques d'Amérique latine et des Caraïbes (COPPPAL). Die party het sterk informele bande met die Bloc Québécois (BQ, wie se lede bekend staan as 'Bloquistes'), die federale party wat ook gepleit het vir die afstigting van Quebec uit Kanada, maar die twee is nie organisatories gekoppel nie. Soos met sy federale eweknie, word die Parti Québécois ondersteun deur 'n wye verskeidenheid kiesers in Quebec, van groot dele georganiseerde arbeid tot meer konserwatiewe plattelandse kiesers.
Party beleid
Die Parti Québécois fokus op die beskerming van die Frans-Quebecane-identiteit, tot en met die uiteindelike resultaat van soewereiniteit-assosiasie. Strewe na soewereiniteit is in 'artikel 1' in sy partyprogram.
Nadat die destydse Franse president, Nicolas Sarkozy in 2009, die langdurige standpunt van “nie-inmenging” teenoor Quebec as die gebied soewereiniteit sou versoek, verwerp het, besoek van die PQ-leier en voormalige premier Pauline Marois aan Frankryk in Oktober 2012. Sy oortuig President François Hollande om dit weer in te stel. Marois het ook tydens haar besoek gesê: “Kanada se huidige buitelandse beleid stem nie ooreen met ons waardes of ons belange nie”
Die PQ het in 2009 'n voorligting aan die redelike akkommodasiekommissie oor minderhede gegee, wat regoor die provinsie byeenkomste gehou het. In die kommissie-inligtingsessie is daar gekyk na die hervorming van die betrekkinge tussen Quebec se Franssprekende en minderheidsbevolking. Die kommissie se taak was om 'n platform te wees vir die PQ se beskerming van Frans.
Marois het gesê daar is niks dogmaties in Fransprekendes wat hul bestaan wil verklaar nie, selfs al sluit dit die ontwikkeling van wetgewing in wat vereis dat nuwelinge 'n basiese begrip van die Frans moet hê voordat hulle burgers van Quebec word. Na aanleiding van haar begeerte om Frans in Quebec te beskerm, tydens Marois se besoek aan Frankryk in Oktober 2012, aanbeveel dat die "Franse elite" hulself slegs in Frans op die internasionale toneel moet gedra. Sommige van Marois se internasionale kritici spot egter oor haar voorgee dat die "Franse elite" Québécois is.
Marois het gesê die PQ verstaan dat die aankoms van nuwelinge aantreklik is en hulle dra grotendeels by tot Quebec se groei, maar sy het gesê dit beteken nie dat hulle beter moet assimileer dat 'ons ons eie geskiedenis moet uitwis nie'.
Met ingang van 2014 beskryf die PQ-verkiesingsmanifes die belangrikste verbintenis van die party: 'As strewe na politieke vryheid, het die Parti Québécois sy eerste doel om die soewereiniteit van Quebec in te stel nadat die bevolking deur 'n referendum geraadpleeg is. Die referendum behoort op die oomblik gehou te word wat die regering as wenslik beskou."
Misoprostol
Misoprostol, wat onder die handelsnaam Cytotec en andere verkoop word, is 'n medikasie wat gebruik word om kraam te inisieer, 'n aborsie te veroorsaak, en maagsere te behandel en te voorkom, asook postpartum bloeding te behandel as gevolg van swak sametrekking van die uterus.
Vir aborsies word dit dikwels saam met mifepristoon of metotreksaat gebruik. Op sigself is die doeltreffendheid vir hierdie doel tussen 66% en 90%. Dit word per mond geneem, of onder die tong, of in die vagina. Algemene newe-effekte sluit in diarree en abdominale pyn. Dit is swangerskap kategorie X wat beteken dat dit bekend is om te lei tot negatiewe voorvalle vir die baba as dit tydens swangerskap geneem word. Baarmoederskeuring kan voorkom. Dit is 'n prostaglandien analoog, spesifiek 'n sintetiese prostaglandien E1 (PGE1).
Bobby Darin
Bobby Darin (14 Mei 1936 – 20 Desember 1973) was 'n Amerikaanse akteur en komponis. Hy was bekend vir sy rolle in die rolprente Come September (1961), Pressure Point (1962), If a Man Answers (1962), en Passengers (2016).
Pumas
Die Pumas (ook bekend as die Mpumalanga Pumas) is 'n provinsiale rugbyspan van Nelspruit, Suid-Afrika. Hulle was voorheen bekend as Suidoos-Transvaal.
Die Pumas se tuisvelde is Mbombela-stadion in Nelspruit en Pumastadion in Witbank. Hulle ding jaarliks mee om die Curriebeker. Die Pumas het op 13 April 2013 ’n rekordsege teen die Limpopo Blou Bulle behaal toe hulle die span met 154–0 geklop het in die Mbombela-stadion in Nelspruit. Die oorwinning is ’n rekord in Suid-Afrikaanse eersterangrugby. Die vorige rekord is in 1994 opgestel toe die Laeveld die span van Transkei met 163–10 geklop het in Umtata. Dit oortref ook die Griekwas se vorige Vodacombekerrekord van 124–5 ook teen die Limpopo Blou Bulle. Die Pumas se vorige grootste oorwinning was 104–3 toe hulle die SWD Federasie in 1978 geklop het. Die 22 drieë wat die Pumas gedruk het is ook ’n Vodacombekerrekord.
Die span het hulle eerste Curriebeker op 25 Junie 2022 gewen, in die eindstryd teen die Griekwas in Kimberley. Die eindtelling was 26-19.
Callyspongia implexa
Callyspongia implexa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1892 deur Topsent.
Paul Swift
Paul Swift (18 Augustus 1934 – 7 Oktober 1994) was 'n Amerikaanse akteur. Hy was bekend vir sy rolle in die rolprente Multiple Maniacs (1970), Pink Flamingos (1972), Female Trouble (1974), en Desperate Living (1977).
Kazushi Kimura
Kazushi Kimura (木村 和司) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Sauber Motorsport
Sauber Motorsport AG, handeldrywend as Sauber F1 Team was 'n Switserse Formule Een-span. Dit is in die 1970's gestig deur Peter Sauber, wie deur middel van heuwelklimme en die "Wêreld Sport Prototipe-kampioenskap" gevorder het tot Formule Een in 1993.
Peter Sauber besit tans 'n beherende 66,6%-belang in die span, met die res wat aan Monisha Kaltenborn (HUB) behoort, wat 'n leidende figuur in die span is sedert BMW se onttrekking.
Kaiingbossuikerbos
Die kaiingbossuikerbos (Protea glabra) is 'n blomdraende boom wat aan die bekende Protea-genus hoort en endemies aan Suid-Afrika is. Die plant kom voor in die Wes-Kaap, die Bokkeveld-eskarp tot by die Olifantsrivier en Koue Bokkeveld en is deel van die fynbos-bioom. Die plant word tot 5 m hoog en het 'n koniese vorm. Dit blom van Julie tot November met die hoogtepunt in November.
Die plant spruit weer uit na dit gebrand het maar groei normaalweg in lae brand risiko areas. Die saad word geberg in 'n doppie en deur die wind versprei. Die plant is eenslagtig. Bestuiwing vind plaas deur die werking van voëls en kewers. Die plant groei in vlak sandsteengrond of krake in rots op hoogtes van 500 - 1 500 m.
Die boom se FSA-nommer is 89.1. In Engels staan dit as die Clanwilliam sugarbush bekend.
Galery
<Gallery> Protea glabra 1DS-II 2-2735.jpg Protea glabra 1DS-II 2-2736.jpg Protea glabra 1DS-II 2-2738.jpg Protea glabra 5Dsr 0432.jpg Protea glabra Gifberg 01.jpg </Gallery>
Rooistert-ghieliemientjie
Die Rooistert-ghieliemientjie (Barbus gurneyi) is 'n varswater vis wat voorkom in KwaZulu-Natal. In Engels staan dit bekend as die Redtail barb.
Voorkoms
Die vis is bruin en die skubbe het donker rante. Daar is 'n dun donker band op die sye tot by die basis van die stert. Die vinne is liggeel. Die vis word tot 100 mm lank. Daar is twee pare baarde by die mond.
Callyspongia incrustans
Callyspongia incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1911 deur Row.
Rooistert-ghieliemientjie
Habitat
Die vis leef in water wat tussen 300 – 1000 m hoog is bo seevlak. Hulle verkies helder strome om in te leef.
Algemeen
Die vis is geskik vir koue water akwariums en visdammetjies.
Konstante van Planck
Die konstante van Planck, aangedui met h, is ’n natuurkundige konstante wat in alle vergelykings van kwantummeganika voorkom. Dit is genoem na die natuurkundige Max Planck, wat die konstante in 1900 ingevoer het by sy verklaring van die straling van swartstralers. Die konstante het die waarde:
José Eduardo dos Santos
José Eduardo dos Santos (Portugees: [ʒuˈzɛ eˈðwaɾðu dus ˈsɐ̃tuʃ]; gebore op 28 Augustus 1942 in Luanda, Angola ), sterf op 8 Julie 2022 in Barcelona, Spanje, het tussen 1979 en 2017 as tweede president van Angola gedien.
Konstante van Planck
Dikwels word ook die gereduseerde konstante van Planck gebruik:
José Eduardo dos Santos
Hy het 'n lid van die MPLA geword kort na die organisasie se stigting in 1956.
Konstante van Planck
Die konstante van Planck h is ingevoer vir die verband tussen frekwensie ν (Griekse nu) en energie E vir ’n ligkwantum (foton) volgens:
José Eduardo dos Santos
Na die dood van Angola se eerste president Agostinho Neto op 10 September 1979 is Dos Santos op 20 September 1979 as die MPLA se president verkies en het op 21 September 1979 Angola se tweede president geword.
Konstante van Planck
Hersiening van SI in November 2018
Met die hersiening van SI op 16 November 2018 sal die waarde van die konstant van Planck vanaf 19 Mei 2019 vasgestel sal word met 'n waarde van presies
José Eduardo dos Santos
Biografie
Hy is kort na die oprigting van die Volksbeweging vir die Bevryding van Angola (MPLA) in 1956 lid van die beweging. Die MPLA het teen die Portugese kolonisasie geveg. In 1961 stig Dos Santos die jeugbeweging van die MPLA. Hy het van 1962 tot 1969 kommunikasie in die Sowjetunie studeer en ook 'n graad in die petroleumbestuur behaal.
Konstante van Planck
Hersiening van SI in November 2018
Terselfdetyd sal die huidige definisie van die kilogram geskraap word en dit sal bereken word met gebruik van die definisie van die sekonde, die meter en die konstant van Planck.
José Eduardo dos Santos
Biografie
In 1969 keer Dos Santos na Angola terug en is koördineerder vir Buitelandse Sake binne die MPLA. Na die onafhanklikheid in November 1975 is hy minister van Buitelandse Sake (tot 1978) en lid van die politburo van die MPLA. Van 1978 tot 1979 was Dos Santos minister van Beplanning.
Na die dood van president Agostinho Neto op 10 September 1979, is Dos Santos tot president van die Volksrepubliek Angola gekies as ook voorsitter van die MPLA-Party van die Arbeid (MPLA-PT). Die MPLA-PT was toe die enige wettige politieke party.
Tydens die eerste jare van Dos Santos se presidentskap was daar sprake van 'n oorlog met Suid-Afrika. Die vernaamste rede vir die Suid-Afrikaanse apartheidsregering om oorlog te voer met Angola, was die feit dat die Angolese regering die Namibiese onafhanklikheidsbeweging SWAPO steun (Namibië was toe nog 'n Suid-Afrikaanse mandaatgebied). Om weerstand te bied teen die moderne en sterk Suid-Afrikaanse leër, word die Angolese strydkragte gehelp deur die Kubaanse leër. In 1988 sluit Angola en Suid-Afrika deur middel van die Verenigde State 'n akkoord. Kuba onttrek sy troepe uit Angola. Angola stop ook sy steun aan die Namibiese vryheidsvegters en Suid-Afrika erkend die Namibiese onafhanklikheid. Sedertdien is die verhoudings tussen Angola en Suid-Afrika goed.
Daar was egter ook 'n burgeroorlog tussen die regeringsleiers en die bevrydingsbeweging Unita van Jonas Savimbi. Unita is tot 1988 op groot skaal gesteun deur Suid-Afrika, maar nadat Suid-Afrika en Angola vrede gesluit het, het die steun aan die Unita opgedroog. Die burgeroorlog gaan egter voort. Vroeg in 1994 sluit president Dos Santos en rebelleleier Jonas Savimbi 'n wapenstilstand.
Weens die burgeroorlog en die oorlog met Suid-Afrika kon president Dos Santos geen ekonomiese en politieke hervorminge in Angola deurvoer nie. Vroeg in 1988 is die sedert 1977 van krag noodtoestand opgehef. Teen die helfte die jare tagtig is ekonomiese hervorming deurgevoer en het Angola 'n vrye markekonomie ingevoer. In 1991 voer Dos Santos politieke hervorming deur en is die eenpartystelsel van die MPLA-PT afgeskaf. By die eerste demokratiese verkiesing van 1992 het die MPLA-PT gewen en president Dos Santos herverkies (so ook tydens alle daaropvolgende presidentsverkiesings).
In 1998 hervat Unita die gewapendestryd, maar na die afsterwe van Unita-leier Jonas Savimbi in 2002, het onderhandelinge tussen die MPLA-regering van Dos Santos en Unita hervat. Dit lei tot 'n akkoord in April 2002, waarna 'n einde aan die voortslepende burgeroorlog gebring is.
In Maart 2016 het Dos Santos in 'n toespraak vir MPLA-partylede meegedeel dat hy in 2018 wil aftree. In Augustus 2012 is Dos Santos met groot steun van die bevolking herkies as president vir vyf jaar. In 2017 word nuwe verkiesings gehou. Dos Santos regeer met 'n vaste hand en kritiek weens die wanbestuur van die olierykdomme neem toe. Die hoë olie-inkomste het veral die politieke elite en sy familie bevoordeel, terwyl die res van die bevolking in armoede leef. Die land is hoog in die ranglys van die meeste korrupte lande, in 2015 op plek 163 van die in totaal 168 genoemde lande in die korrupsie-indeks.
In Desember is 'n moontlike opvolger bekendgemaak, die minister van Verdediging João Lourenço. Lourenço het van sy ambisie om Dos Santos op te volg geen geheim gemaak nie en hy was al jare deel van die hoogste bestuursorgane van die MPLA. Isabel dos Santos, die dogter van Dos Santos, is buite Angola gebore en mag daarom nie haar vader opvolg nie. Sy was die topbestuurder van die staatsoliemaatskappy Sonangol. By hierdie maatskappy is groot tekortkominge geïdentifiseer na die halvering van die olieprys in die begin van 2015. Sy word in die middel November 2017 deur die nuwe president João Lourenço uit hierdie pos verwyder. Haar broer, José Filomeno dos Santos, is sedert 2013 die senior bestuurder van die Angolese soewereine welvaartfonds. Hy is in Maart 2018 aangekla vir bedrog. In September van daardie jaar is hy gearresteer.
In September 2021 keer José Eduardo dos Santos na twee jaar se afwesigheid uit die land terug na Angola. Hy het op 79-jarige ouderdom in 'n Spaanse verpleeginrigting na 'n lang siekbed gesterf.
Julie Benz
Julie Benz (gebore 1 Mei 1972) is 'n Amerikaanse aktrise. Sy is bekend vir haar rolle in die rolprent Rambo (2008) en in die televisiereekse Dexter (2006), Hawaii Five-0 (2010), en Defiance (2013).
Sydney Park (aktrise)
Sydney Park (gebore 31 Oktober 1997) is 'n Amerikaanse aktrise. Sy is bekend vir haar rolle in die rolprent Wish Upon (2017) en in die televisiereekse The Walking Dead (2010), Spirit Riding Free (2017), en Pretty Little Liars: The Perfectionists (2019).
Neptunus (dubbelsinnig)
Neptunus kan na een van die volgende verwys:
David Prowse
David Prowse (1 Julie 1935 - 28 November 2020) is 'n Engelse akteur. Hy is bekend vir sy rolle in die rolprente A Clockwork Orange (1971), Star Wars Episode IV: A New Hope (1977), Star Wars: Episode V - The Empire Strikes Back (1980), en Star Wars: Episode VI - Return of the Jedi (1983).
De Wet Hugo
De Wet Hugo (gebore 26 November 1982) is 'n Suid-Afrikaanse skrywer van jeuglektuur.
Biografie
De Wet Hugo is op 26 November 1982 op Worcester in die Boland gebore. Hy het drie ouer susters en hulle het op die plaas, Spes Bona, tussen Worcester en Villiersdorp grootgeword. Nadat hy sy laerskoolloopbaan op Worcester voltooi het, het hy in die Paarl gematrikuleer. Hierna het hy 'n onderwysgraad aan die Kaapse Skiereiland Universiteit vir Tegnologie op Wellington en 'n nagraadse kwalifikasie aan die Universiteit Stellenbosch verwerf.
In 2006 het hy sy onderwysloopbaan by Laerskool Ysterplaat in Kaapstad begin en van 2007 tot 2009 het hy by Laerskool De Hoop op Somerset-Wes skoolgehou. Gedurende hierdie tydperk het hy sy liefde vir skryf ontdek en het hy Marianna Brandt se kinderboekskryfkursus bygewoon. Kort hierna het hy 'n paar episodes vir die kinderprogram, Cool Catz op E-TV geskryf.
In 2010 het hy besluit om as onderwyser in die buiteland te gaan werk en gedurende dieselfde jaar het hy na Djedda in Saoedi-Arabië vertrek, waar hy tans nog steeds by 'n Britse Internasionale Skool werk.
Sias Hoffman
Josias Philip Hoffman (algemeen bekend as J.P. Hoffman of Sias Hoffman) (1807 – 1879) was 'n Suid-Afrikaanse politikus en staatsman en voorsitter van die Voorlopige Regering en later, tussen 1854 en 1855, die eerste president van die Oranje-Vrystaat.
Loopbaan
Hy is vir die eerste keer aangewys as die voorsitter van die Voorlopige Regering (23 Februarie – 29 Maart 1854) en na 'n kort onderbreking as voorsitter van die Volksraad. Hy is op 18 April 1854 verkies tot die waarnemende president van die Oranje-Vrystaat. Hy was tot 15 Junie 1854 die waarnemende president. Hy is daarna uiteindelik as volwaardige president van die Oranje-Vrystaat aangestel.
Beide Hoffman en sy staatsekretaris, Jacobus Groenendaal, was kreupel. Die regering van Hoffman het dus in die volksmond die bynaam "die kreupel regering" gehad.
Hoffman se termyn as president was kortstondig (effens minder as 'n jaar) en het met 'n politieke insident geëindig. As 'n gebaar van goeie trou het Hoffman 'n vaatjie buskruit aan die Basoeto-koning, Moshoeshoe, gegee. Die burgers van die Oranje-Vrystaat het dit nie goedgekeur nie en dit as onwys, oorvriendelik en 'n moontlike gevaar vir die oorlewing van die nuwe staat beskou. Verhoudinge tussen die Boere en die Basoeto's was in daardie stadium effe vyandig. Wat nog 'n groter oortreding was (volgens die burgers), was dat Hoffman die insident vir die Volksraad (die parlement van die Oranje-Vrystaat) probeer versteek het. Hoffman is gedwing om af te tree en het dit op 10 Februarie 1854 gedoen. Hy is opgevolg deur 'n (tydelike) presidensiële uitvoerende komitee onder voorsitterskap van J.J. Venter.
Sébastien Buemi
Sébastien Buemi (gebore 31 Oktober 1988) is 'n Switserse professionele renjaer wat voorheen vir die Scuderia Toro Rosso-span in Formule Een deelgeneem het.
Buemi is tans 'n reserwebestuurder vir Scuderia Toro Rosso se susterspan, Red Bull Racing, asook 'n lid van Toyota se FIA Wêrelduithoukampioenskapspan en e.dams-Renault in die FIA Formule E-kampioenskap.
Malchower SV 90
Malchower SV 90 is 'n sokkerklub uit Malchow in die deelstaat Mecklenburg-Voorpommere in Duitsland. Die klub het ontstaan uit die klubs Malchower Fussballclub en Arbeitersportvereins Sportverein Kloster-Malchow, wat albei in 1911 gestig is. In 1938 het die klubs saamgesmelt as Verein für Leibesübungen Malchow. Na die Tweede Wêreldoorlog is die klub ontbind deur die Geallieerdes en is dit in 1946 heropgerig as SG Malchow. Op 6 Augustus 1949 is die klub in twee klubs verdeel, naamlik SG Malchow en BSG Tufama. Die klub is weer in 1950 verenig as Betriebssportgemeinschaft "Fortschritt" Malchow. Na die hereniging van Duitsland, is die huidige klub op 26 Julie 1990 gestig as opvolger van Fortschritt Malchow.
Johan Enslin
Johan Adam Enslin (Cradock, Kaapkolonie, gedoop 12 Junie 1800 – Marico, Transvaal, April 1852) was ’n boer en kommandant-generaal. Hy word veral onthou as leier van die Jerusalemgangers, ’n eksentrieke sekte of groepering onder die Voortrekkers in Transvaal, wat soms as dweepsugtig en fanaties beskryf word, met eienaardige opvattings wat bestaan het uit ’n vreemde mengsel van politieke en godsdienstige oortuigings. Ná sy en talle van sy volgelinge se dood tydens ’n malaria-epidemie aan die vooraand van hul beplande trek na Jerusalem, het die Jerusalemgangers as groep verdwyn en sewe jaar later het die meeste oorlewendes by die pas gestigte Gereformeerde Kerk aangesluit. Sy groep, ook bekend as die Enslin-party of –groep, se grootste nalatenskap is die stigting enkele jare ná sy dood van die dorp Nylstroom, wat hulle so genoem het weens hul gebrekkige geografiese kennis wat hulle laat glo het hulle het die suide van Egipte bereik.
Herkoms
Enslin was die oudste kind van Christoffel Bernhardus Enslin en sy vrou, Anna Christina de Beer, met wie hy in 1776 getroud is. Sy oupa aan vaderskant was Johan Adam Enslin van Bopfingen, Württemberg-Baden, wat in 1752 as 20-jarige soldaat in die Kaap aangekom en met die weesmeisie Maria Magdalena Ackerman in die huwelik getree het.
Vroeë lewe
J.A. Enslin het tot 1825 geboer op Zwagershoek, distrik Cradock, en daarna by die Baviaansrivier, distrik Somerset-Oos. Dit het aanvanklik voorspoedig met die boerdery gegaan, maar later het hy en sy vader, wat in die nabyheid geboer het, baie verliese gely vanweë die invalle van die Xhosas. Gevolglik het Enslin, bes moontlik in die geselskap van geesgenote, in 1837 na die binneland weggetrek waar hy hom blykbaar 'n tyd lank in Natal by die ander Trekkers bevind het. Die NG predikant dr. William Robertson het reeds die jaar vantevore in die Swartberge tussen die Groot- en Klein-Karoo met die groep mense, van wie sommige blykbaar aan Enslin se familie verwant was, in aanraking gekom wat oorland na Jerusalem wou trek. Van die families wat tot dié groep behoort het, byvoorbeeld die De Beers en De Klerks, kan in ’n mate met die Slagtersnek-rebellie (1815–'16) verbind word, een van die vernaamste aanleidende oorsake van die emigrasie of Groot Trek uit die Kaapkolonie.
Later het Enslin na die Vrystaat verhuis en op Winburg spoedig bekendgeraak as gevolg van sy verset teen die Britse bewind nadat Brittanje die gebied tussen die Oranje en die Vaal in 1844 geannekseer het.
Kommandant-generaal
In 1846 is Enslin tot kommandant-generaal en sy vriend J.H.L. de Kock as kommandant vir die gebied tussen die Sand- en Mooirivier verkies. Talle vergaderings is gehou en toe A.W.J. Pretorius op die toneel verskyn, het Enslin onder hom as kommandant aan die Slag van Boomplaats op 29 Augustus 1848 deelgeneem. Ná die Boere se neerlaag het hy en van sy volgelinge hulle in Marico gevestig. Hier het hy sy plaas Meseg genoem na aanleiding van Psalm 120:5, een van die bedevaartsliedere wat 'n Israeliet op sy reis na Jerusalem gesing het. Enslin het hom spoedig ook in Marico vir die belange van die Boeregemeenskap beywer. Hy het onder meer in September 1849 'n memorie aan die Transvaalse Volksraad in verband met dorpsgrond voorgelê en in die volgende jaar aan dieselfde liggaam berig dat die hoofman van die Kwena, Setghele, waarskynlik met voorbereidings op oorlog besig was. Ook in 1850 is hy as lid van 'n kommissie aangestel wat gestuur is om probleme met die inboorlinge te probeer oplos. Hy was ook ’n ondertekenaar van 'n versoekskrif wat op 15 Januarie 1851 voor die Volksraad gedien het en waarin die ondertekenaars 'n verkenningsekspedisie noordwaarts aangevra het. Voorts het hy toestemming gevra om op te tree teen Engelse reisigers wat die land sonder die nodige verlof deurreis het.
Uitval met Pretorius
Enslin en Andries Pretorius het nie goed oor die weg gekom nie, hoewel hulle saamgestry het teen die bepaling van die 26ste breedtegraad as die suidelike grens van Transvaal. Die Jerusalemgangers het hom veral gewantrou omdat hy aanvanklik in die Britse anneksasie van Natal berus het. Enslin het gevolglik geweier om onder Pretorius te staan en in Januarie 1851 het die Volksraad op aanbeveling van die krygsraad (waarin Enslin sitting gehad het) besluit om vier kommandante-generaal aan te stel om die onderlinge onmin te probeer uitskakel. Hoewel Enslin saam met Andries Pretorius, W.F. Joubert en Andries Potgieter in dié amp benoem is, het hy voortgegaan om teen Pretorius te agiteer en by geleentheid met verwysing na Openbaring 12:3-4 verklaar dat hy “sien” hoe Pretorius ook deel uitmaak van die sterre of engele wat deur Satan in sy eindelike val meegesleur sou word.
In Junie 1851 het Enslin 'n klag teen Pretorius gelê omdat laasgenoemde sou gesê het dat hy al die Enslins en De Beers wou uitroei. Die saak wat voor die landdros op Potchefstroom gedien het, is teen Enslin uitgewys en toe hy hierna in 'n woordewisseling met die landdros betrokke raak, is hy (in afwagting van goedkeuring van die Volksraad) as kommandant-generaal geskors en tot 'n boete of 'n maand burgerarres weens “verregaande moedswil” gevonnis. Hy het geweier om die boete te betaal en is in hegtenis geneem, maar deur familielede uit die gevangenis ontset.